CELEX: 32012R0989
Language: hr
Date: 2012-10-25 00:00:00
Title: Provedbena uredba Komisije (EU) br. 989/2012 od 25. listopada 2012. o odobrenju endo-1,4-beta-ksilanaze dobivene od Trichoderma reesei (MULC 49755) i endo-1,3(4)-beta-glukanaze dobivene od Trichoderma reesei (MULC 49754) kao dodatka hrani za životinje za nesilice i manje značajne vrste peradi za tov i nesenje (nositelj odobrenja Aveve NV)  Tekst značajan za EGP

03/Sv. 66
            
            
               HR
            
            
               Službeni list Europske unije
            
            
               225
            
         32012R0989
   
               L 297/11
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 989/2012
   od 25. listopada 2012.
   o odobrenju endo-1,4-beta-ksilanaze dobivene od Trichoderma reesei (MULC 49755) i endo-1,3(4)-beta-glukanaze dobivene od Trichoderma reesei (MULC 49754) kao dodatka hrani za životinje za nesilice i manje značajne vrste peradi za tov i nesenje (nositelj odobrenja Aveve NV)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđeno je odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003, podnesen je zahtjev za odobrenje endo-1,4-beta-ksilanaze dobivene od Trichoderma reesei (MULC 49755) i endo-1,3(4)-beta-glukanaze dobivene od Trichoderma reesei (MULC 49754). Uz taj zahtjev priloženi su podaci i dokumenti koji se zahtijevaju prema članku 7. stavku 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje endo-1,4-beta-ksilanaze dobivene od Trichoderma reesei (MULC 49755) i endo-1,3(4)-beta-glukanaze dobivene od Trichoderma reesei (MULC 49754) kao dodatka hrani za životinje za nesilice i manje značajne vrste peradi za tov i nesenje, i njegovo uvrštenje u kategoriju dodataka hrani za životinje „Zootehnički dodaci”.
            
         
               (4)
            
            
               Korištenje tih enzima odobreno je na 10 godina za piliće za tov Uredbom Komisije (EZ) br. 1091/2009 (2) te na 10 godina za odbijenu prasad Provedbenom uredbom Komisije (EU) br. 1088/2011 (3).
            
         
               (5)
            
            
               Podneseni su novi podaci u potporu zahtjevu za odobrenje endo-1,4-beta-ksilanaze dobivene od Trichoderma reesei (MULC 49755) i endo-1,3(4)-beta-glukanaze dobivene od Trichoderma reesei (MULC 49754) za nesilice i manje značajne vrste peradi za tov i nesenje. Europska agencija za sigurnost hrane (dalje u tekstu: „Agencija”) zaključila je u mišljenju od 23. svibnja 2012. (4) da korištenje endo-1,4-beta-ksilanaze dobivene od Trichoderma reesei (MULC 49755) i endo-1,3(4)-beta-glukanaze dobivene od Trichoderma reesei (MULC 49754) nema štetan učinak na zdravlje životinja, zdravlje ljudi ili na okoliš, te da se primjenom toga pripravka znatno povećava masa jajeta i poboljšava omjer hrana za životinje/masa jaja kod kokoši nesilica i manje značajne vrste peradi za nesenje te poboljšavaju zootehnički parametri kod manje značajne vrste peradi za tov. Agencija ne smatra da postoji potreba za posebnim zahtjevima za praćenje nakon stavljanja na tržište. Agencija je također provjerila izvještaj o analitičkoj metodi dodatka hrani za životinje koji je podnio Referentni laboratorij osnovan Uredbom (EZ) br. 1831/2003.
            
         
               (6)
            
            
               Procjena toga pripravka pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s time trebalo bi odobriti korištenje toga pripravka kako je definirano u Prilogu ovoj Uredbi.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Endo-1,4-beta-ksilanaza i endo-1,3(4)-beta-glukanaza, kako je definirano u Prilogu, koje pripadaju kategoriji dodataka hrani za životinje „Zootehnički dodaci” i funkcionalnoj skupini „Tvari za poticanje probavljivosti”, odobravaju se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. listopada 2012.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  SL L 299, 14.11.2009., str. 6.
   
      (3)  SL L 281, 28.10.2011., str. 14.
   
      (4)  EFSA Journal 2012.;10(6):2728.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinja
               
               
                  Najviša dob
               
               
                  Najmanji sadržaj
               
               
                  Najveći sadržaj
               
               
                  Ostale odredbe
               
               
                  Trajanje odobrenja
               
            
                  Jedinice aktivnosti/kg potpune krmne smjese s udjelom vlage od 12 %
               
            
                  
                     Kategorija zootehničkih dodataka. Funkcionalna skupina: tvari za poticanje probavljivosti
                  
               
            
                  4a9
               
               
                  Aveve NV
               
               
                  Endo-1,4-beta-ksilanaza
                  EC 3.2.1.8
                  Endo-1,3(4)-beta-glukanaza
                  EC 3.2.1.6
               
               
                  
                               
                           
                           
                              
                                 Sastav dodatka hrani za životinje
                              
                              Pripravak od endo-1,4-beta-ksilanaze dobiven od Trichoderma reesei (MULC 49755) i endo-1,3(4)-beta-glukanaze dobiven od Trichoderma reesei (MULC 49754) najmanje aktivnost od: 40 000  XU (1) i 9 000  BGU (2)/g
                           
                        
                               
                           
                           
                              
                                 Značajke aktivne tvari:
                              
                              endo-1,4-beta-ksilanaza dobivena od Trichoderma reesei (MULC 49755) i endo-1,3(4)-beta-glukanaza dobivena od Trichoderma reesei (MULC 49754)
                           
                        
                               
                           
                           
                              
                                 Analitička metoda
                                  (3)
                              
                              Određivanje značajki aktivne tvari u dodatku hrani za životinje:
                              
                                          —
                                       
                                       
                                          kolorimetrijska metoda koja se zasniva na reakciji dinitrosalicilne kiseline s reducirajućim šećerom kod djelovanja endo-1,4-beta-ksinalaze na supstrat koji sadrži ksilan,
                                       
                                    
                                          —
                                       
                                       
                                          kolorimetrijska metoda koja se zasniva na reakciji dinitrosalicilne kiseline s reducirajućim šećerom kod djelovanja endo-1,3(4)-beta-glukanaze na supstrat koji sadrži ß-glukan.
                                       
                                    Određivanje značajki aktivne tvari u hrani za životinje:
                              
                                          —
                                       
                                       
                                          kolorimetrijska metoda za mjerenje bojila topivog u vodi koje se oslobađa djelovanjem endo-1,4-beta-ksinalaze iz bojila umreženog supstratom arabinoksilana pšenice,
                                       
                                    
                                          —
                                       
                                       
                                          kolorimetrijska metoda za mjerenje bojila topivog u vodi koje se oslobađa djelovanjem endo-1,3(4)-beta-glukanaze iz bojila umreženog supstratom ječma koji sadrži betaglukan.
                                       
                                    
                        
               
                  Nesilice i manje značajne vrste peradi za nesenje
               
               
                  —
               
               
                  4 000  XU
                  900  BGU
               
               
                  —
               
               
                  
                              1.
                           
                           
                              U uputama za korištenje dodatka hrani za životinje i premiksa navesti temperaturu skladištenja, rok trajanja od datuma proizvodnje i stabilnost pri peletiranju.
                           
                        
                              2.
                           
                           
                              Za korištenje u hrani za životinje bogatoj škrobom i neškrobnim polisaharidima (uglavnom beta-glukanima i arabinoksilanima).
                           
                        
                              3.
                           
                           
                              Za sigurnost: prilikom rukovanja koristi se zaštita prilikom disanja te naočale i rukavice.
                           
                        
               
                  15. studenoga 2022.
               
            
                  Manje značajne vrste peradi za tov
               
               
                  3 000  XU
                  675  BGU
               
            
         (1)  XU je količina enzima koji oslobađa 1 mikromol reducirajućih šećera (ekvivalenti ksiloze) u minuti iz ksilana zobenog pira kod pH 4,8 i 50 °C.
      
         (2)  1 BGU je količina enzima koji oslobađa 1 mikromol reducirajućih šećera (ekvivalenti celobioze) u minuti iz β-glukana ječma kod pH 5,0 i 50 °C.
      
         (3)  Detalji analitičkih metoda dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.